CELEX: 32016D1795
Language: hr
Date: 2016-09-29 00:00:00
Title: Odluka Vijeća (EU) 2016/1795 od 29. rujna 2016. o utvrđivanju stajališta koje treba zauzeti u ime Europske unije u vezi s izmjenama prilogâ Europskom sporazumu o međunarodnom cestovnom prijevozu opasnih tvari (ADR) i propisa priloženih Europskom sporazumu o međunarodnom prijevozu opasnih tvari unutarnjim plovnim putovima (ADN)

11.10.2016   
            
            
               HR
            
            
               Službeni list Europske unije
            
            
               L 274/52
            
         ODLUKA VIJEĆA (EU) 2016/1795
   od 29. rujna 2016.
   o utvrđivanju stajališta koje treba zauzeti u ime Europske unije u vezi s izmjenama prilogâ Europskom sporazumu o međunarodnom cestovnom prijevozu opasnih tvari (ADR) i propisa priloženih Europskom sporazumu o međunarodnom prijevozu opasnih tvari unutarnjim plovnim putovima (ADN)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 91. u vezi s člankom 218. stavkom 9.,
   uzimajući u obzir prijedlog Europske komisije,
   budući da:
   
               (1)
            
            
               Djelovanje Unije u sektoru prijevoza opasnih tvari treba za cilj imati poboljšanje sigurnosti i zaštite u prometu, zaštitu okoliša i olakšavanje međunarodnog prijevoza.
            
         
               (2)
            
            
               Unija nije ugovorna stranka Europskog sporazuma o međunarodnom cestovnom prijevozu opasnih tvari („ADR”) ni Europskog sporazuma o međunarodnom prijevozu opasnih tvari unutarnjim plovnim putovima („ADN”). Međutim, sve države članice ugovorne su stranke ADR-a, a 13 država članica ugovorne su stranke ADN-a.
            
         
               (3)
            
            
               Direktiva 2008/68/EZ Europskog parlamenta i Vijeća (1) utvrđuje zahtjeve za prijevoz opasnih tvari cestom, željeznicom i unutarnjim plovnim putovima unutar ili između država članica. Ona to čini upućivanjem na ADR, na Pravilnik o međunarodnom prijevozu opasnih tvari željeznicom koji se kao Dodatak C nalazi u Konvenciji o međunarodnom željezničkom prijevozu (COTIF) („RID”) i na ADN. Osim toga, člankom 4. Direktive 2008/68/EZ predviđeno je da „Prijevoz opasnih tvari između država članica i trećih zemalja odobrava se ako je u skladu sa zahtjevima ADR-a, RID-a ili ADN-a, osim ako je u prilozima navedeno drukčije.”
            
         
               (4)
            
            
               Tijekom razdoblja od 2014. do 2016. radna skupina za prijevoz opasnih tvari – WP.15 u skladu s postupcima određenima člankom 14. ADR-a i Upravni odbor ADN-a u skladu s člankom 20. ADN-a osmislili su određene izmjene za koje se očekuje da će stupiti na snagu 1. siječnja 2017.
            
         
               (5)
            
            
               Cilj je tih izmjena, koje se odnose na tehničke norme i jedinstvene tehničke propise, osigurati siguran i učinkovit prijevoz opasnih tvari uzimajući u obzir znanstveni i tehnički napredak u sektoru te razvoj novih tvari i predmeta koji predstavljaju opasnost tijekom prijevoza. Razvoj prijevoza opasnih tvari cestama odnosno unutarnjim plovnim putovima unutar Unije te između Unije i susjednih zemalja ključan je element europske zajedničke prometne politike te se njime osigurava pravilno funkcioniranje svih grana industrije koje proizvode robu razvrstanu kao opasnu prema ADR-u i ADN-u ili se njome koriste.
            
         
               (6)
            
            
               Sve su predložene izmjene opravdane i korisne te bi ih trebalo podržati. Stoga je prikladno utvrditi stajalište koje treba zauzeti u ime Unije o predloženim izmjenama prilogâ ADR-u i propisa priloženih ADN-u, kako su utvrđene u Prilogu,
            
         DONIJELO JE OVU ODLUKU:
   Članak 1.
   Stajalište koje u ime Europske unije treba zauzeti u pogledu predloženih izmjena prilogâ ADR-u i propisa priloženih ADN-u izneseno je u Prilogu ovoj Odluci.
   Formalne i manje izmjene teksta predloženih izmjena ADR-a i ADN-a iz prvog stavka koje je dostavio glavni tajnik Ujedinjenih naroda mogu se dogovoriti bez daljnje odluke Vijeća.
   Članak 2.
   Države članice koje su ugovorne stranke sporazuma iz članka 1. izražavaju stajalište Unije kako je navedeno u tom članku, djelujući zajednički u interesu Unije.
   Članak 3.
   Upućivanje na prihvaćene izmjene prilogâ ADR-u i propisa priloženih ADN-u objavljuju se u Službenom listu Europske unije uz naznaku o danu njihova stupanja na snagu.
   Članak 4.
   Ova Odluka stupa na snagu na dan donošenja.
   
      Sastavljeno u Bruxellesu 29. rujna 2016.
      
         
            Za Vijeće
         
         
            Predsjednik
         
         P. ŽIGA
      
   
   
      (1)  Direktiva 2008/68/EZ Europskog parlamenta i Vijeća od 24. rujna 2008. o kopnenom prijevozu opasnih tvari (SL L 260, 30.9.2008., str. 13.).
   
      PRILOG
      
                  Prijedlog
               
               
                  Referentni dokument
               
               
                  Obavijest
               
               
                  Predmet
               
               
                  Napomene
               
               
                  Stajalište EU-a
               
            
                  1
               
               
                  ECE/TRANS/WP.15/231
               
               
                  C.N.443.2016.TREATIES-XI.B.14
               
               
                  Nacrt izmjene priloga A i B ADR-u
               
               
                  Tehnički konsenzus na sjednici Radne skupine za prijevoz opasnih tvari – WP.15.
               
               
                  Dati suglasnost za izmjene.
               
            
                  2
               
               
                  ECE/TRANS/WP.15/231/Corr.1
               
               
                  C.N.443.2016.TREATIES-XI.B.14
               
               
                  Nacrt izmjene priloga A i B ADR-u
               
               
                  Tehnički konsenzus na sjednici Radne skupine za prijevoz opasnih tvari – WP.15.
               
               
                  Dati suglasnost za izmjene.
               
            
                  3
               
               
                  ECE/TRANS/WP.15/231/Add.1
               
               
                  C.N.443.2016.TREATIES-XI.B.14
               
               
                  Nacrt izmjene priloga A i B ADR-u
               
               
                  Tehnički konsenzus na sjednici Radne skupine za prijevoz opasnih tvari – WP.15.
               
               
                  Dati suglasnost za izmjene.
               
            
                  4
               
               
                  ECE/ADN/36
               
               
                  C.N.444.2016.TREATIES-XI.D.6
               
               
                  Nacrt izmjene propisa priloženih ADN-u
               
               
                  Tehnički konsenzus na sjednici Upravnog odbora
               
               
                  Dati suglasnost za izmjene.
               
            
                  5
               
               
                  ECE/ADN/36/Add.1
               
               
                  C.N.607.2016.TREATIES-XI.D.6
               
               
                  Nacrt izmjene propisa priloženih ADN-u
               
               
                  Tehnički konsenzus na sjednici Upravnog odbora
               
               
                  Dati suglasnost za izmjene.